
Η Δρ. Μαρία-Ευαγγελία Χατζημηνά είναι Διδάκτωρ του Τμήματος Ηλεκτρολόγων Μηχανικών και Μηχανικών Υπολογιστών του Ελληνικού Μεσογειακού Πανεπιστημίου, με αντικείμενο τα ευφυή συστήματα διαλόγου, την τεχνητή νοημοσύνη και την ανάλυση συναισθήματος. Είναι πτυχιούχος Πληροφορικής του Οικονομικού Πανεπιστημίου Αθηνών και κάτοχος δύο μεταπτυχιακών τίτλων στην Επιστήμη Υπολογιστών από το Πανεπιστήμιο Κρήτης και το Université Paris-Sud 11.
Διαθέτει περισσότερα από δέκα έτη ερευνητικής και επαγγελματικής εμπειρίας στο Ίδρυμα Τεχνολογίας και Έρευνας και στο Ελληνικό Μεσογειακό Πανεπιστήμιο, έχοντας συμμετάσχει σε πλήθος εθνικών και ευρωπαϊκών ερευνητικών έργων. Τα επιστημονικά της ενδιαφέροντα περιλαμβάνουν την τεχνητή νοημοσύνη, την επεξεργασία φυσικής γλώσσας, τη μηχανική μάθηση, την ανάπτυξη πληροφοριακών συστημάτων και τις ψηφιακές εφαρμογές.
Έχει πολυετή διδακτική εμπειρία στο Ελληνικό Μεσογειακό Πανεπιστήμιο και στο Πανεπιστήμιο Κρήτης, σε μαθήματα όπως Εισαγωγή στην Επιστήμη των Υπολογιστών, Προγραμματισμός, Δομές Δεδομένων, Διαχείριση Έργων Πληροφορικής, Επεξεργασία Φωνής και Φυσικής Γλώσσας και Βιοϊατρική Πληροφορική. Έχει επίσης αναπτύξει και διδάξει εκπαιδευτικό υλικό σε θέματα τεχνητής νοημοσύνης και κυβερνοασφάλειας. Διαθέτει πιστοποιημένη Παιδαγωγική και Διδακτική Επάρκεια και έχει δημοσιεύσει το ερευνητικό της έργο σε διεθνή επιστημονικά περιοδικά και συνέδρια.

